A. MAKSUALANE ABI

1. Euroopa põhiseaduse leping, III osa III jaotise I peatüki 5. jagu "Konkurentsieeskirjad"

a) Olenemata põhiseaduse artiklitest III-167 ja III-168 võib Rumeenia jätkata ettevõtjate, kellele on enne 1. juulit 2003 väljastatud alalise investori tunnistus mahajäänud piirkonnas, vabastamist äriühingu tulumaksust valitsuse erakorralise määruse nr 24/1998 (milles käsitletakse mahajäänud piirkondi) alusel, mida on muudetud järgmiselt:

- kolmele mahajäänud piirkonnale (Brad, Valea Jiului, Bălan) kuni 31. detsembrini 2008 (kaasa arvatud),

- 22 mahajäänud piirkonnale (Comăneşti, Bucovina, Altân Tepe, Filipeşti, Ceptura, Albeni, Schela, Motru Rovinari, Rusca Montană, Bocşa, Moldova Nouă-Anina, Baraolt, Apuseni, Ştei-Nucet, Borod Şuncuiuş-Dobreşti-Vadu Crişului, Popeşti-Derna-Aleşd, Ip, Hida-Surduc- Jibou-Bălan, Şărmăşag-Chiejd-Bobota, Baia Mare, Borşa Vişeu, Rodna) kuni 31. detsembrini 2009 (kaasa arvatud),

- kolmele mahajäänud piirkonnale (Cugir, Zimnicea, Copşa Mică) kuni 31. detsembrini 2010 (kaasa arvatud);

järgmistel tingimustel:

- riigiabi antakse piirkondlikele investeeringutele:

- nimetatud piirkondliku abi netoosatähtsus ei tohi ületada 50 % toetuse netoekvivalendist. Seda ülemmäära võib suurendada väikeste ja keskmise suurusega ettevõtete puhul 15 protsendipunkti võrra, tingimusel et abi netoosatähtsus ei ületa ühtekokku 75 %,

- kui ettevõtja tegutseb mootorsõidukisektoris, [4] ei tohi koguabi olla suurem kui 30 % lubatavatest investeerimiskuludest,

- eespool nimetatud ülemmäärade alla kuuluva abi arvutamise periood algab 2. jaanuaril 2003; arvestusest jäetakse välja igasugune abi, mida taotleti ja saadi nimetatud kuupäevale eelnenud kasumi alusel,

- koguabi arvutamisel võetakse arvesse igasugust abi, mis anti abisaajale seoses lubatavate kuludega, kaasa arvatud muude programmide alusel antud abi, ning olenemata sellest, kas abi anti kohalikest, regionaalsetest, riiklikest või ühenduse allikatest,

- lubatavad kulud määratletakse piirkondliku riigiabi andmise juhendi [5] alusel,

- arvesse võib võtta neid lubatavaid kulusid, mis tekkisid ajavahemikul alates 2. oktoobrist 1998 (st kuupäevast, mil jõustus mahajäänud piirkondi käsitleva valitsuse erakorralise määruse nr 24/1998 kohane skeem) kuni 15. septembrini 2004.

b) Rumeenia esitab komisjonile:

- kahe kuu jooksul pärast ühinemiskuupäeva informatsiooni eespool esitatud tingimuste täitmise kohta,

- 2010. aasta detsembri lõpuks informatsiooni lubatavate investeerimiskulude kohta, mida abisaajad on valitsuse erakorralise määruse nr 24/1998 (milles käsitletakse mahajäänud piirkondi; koos muudatustega) alusel tegelikult teinud, ja abi kogusummade kohta, mida abisaajad on saanud, ning

- poolaastaaruanded mootorsõidukisektoris abisaajatele antud abi kontrollimise kohta.

2. Euroopa põhiseaduse leping, III osa III jaotise I peatüki 5. jagu "Konkurentsieeskirjad"

a) Olenemata põhiseaduse artiklitest III-167 ja III-168 võib Rumeenia jätkata ettevõtjate, kes on sõlminud enne 1. juulit 2002 vabakaubanduspiirkondade ametitega ärilepingud, litsentsitasust vabastamist seaduse nr 84/1992 (mis reguleerib vabakaubanduspiirkondi; koos muudatustega) alusel kuni 31. detsembrini 2011, järgmistel tingimustel:

- riigiabi antakse piirkondlikele investeeringutele:

- nimetatud piirkondliku abi netoosatähtsus ei tohi ületada 50 % toetuse netoekvivalendist. Seda ülemmäära võib suurendada väikeste ja keskmise suurusega ettevõtete puhul 15 protsendipunkti võrra, tingimusel et abi netoosatähtsus ei ületa ühtekokku 75 %,

- kui ettevõtja tegutseb mootorsõidukisektoris, [6] ei tohi koguabi olla suurem kui 30 % lubatavatest investeerimiskuludest,

- eespool nimetatud ülemmäärade alla kuuluva abi arvutamise periood algab 2. jaanuaril 2003; arvestusest jäetakse välja igasugune abi, mida taotleti ja saadi nimetatud kuupäevale eelnenud kasumi alusel,

- koguabi arvutamisel võetakse arvesse igasugust abi, mis anti abisaajale seoses lubatavate kuludega, kaasa arvatud muude programmide alusel antud abi, ning olenemata sellest, kas abi anti kohalikest, regionaalsetest, riiklikest või ühenduse allikatest,

- lubatavad kulud määratletakse piirkondliku riigiabi andmise juhendi [7] alusel,

- arvesse võib võtta neid lubatavaid kulusid, mis tekkisid ajavahemikul alates 30. juulist 1992 (st kuupäevast, mil jõustus vabakaubanduspiirkondi reguleeriva seaduse nr 84/1992 kohane skeem) kuni 1. novembrini 2004.

b) Rumeenia esitab komisjonile:

- kahe kuu jooksul pärast ühinemiskuupäeva informatsiooni eespool esitatud tingimuste täitmise kohta,

- 2011. aasta detsembri lõpuks informatsiooni lubatavate investeerimiskulude kohta, mida abisaajad on eespool nimetatud seaduse nr 84/1992 (mis reguleerib vabakaubanduspiirkondi; koos muudatustega) alusel tegelikult teinud, ja abi kogusummade kohta, mida abisaajad on saanud, ning

- poolaastaaruanded mootorsõidukisektoris abisaajatele antud abi kontrollimise kohta.

[4] Komisjoni teatise "Mitut valdkonda hõlmav raamprojekt regionaalabi andmiseks ulatuslikele investeerimisprojektidele" (EÜT C 70, 19.3.2002, lk 8) C lisas määratletud tähenduses. Teatist on viimati muudetud ja see on avaldatud ELT C 263, 1.11.2003, lk 3.

[5] EÜT C 74, 10.3.1998, lk 9. Juhendit on viimati muudetud ja see on avaldatud EÜT C 258, 9.9.2000, lk 5.

[6] Komisjoni teatise "Mitut valdkonda hõlmav raamprojekt regionaalabi andmiseks ulatuslikele investeerimisprojektidele" (EÜT C 70, 19.3.2002, lk 8) C lisas määratletud tähenduses. Teatist on viimati muudetud ja see on avaldatud ELT C 263, 1.11.2003, lk 3.

[7] EÜT C 74, 10.3.1998, lk 9. Juhendit on viimati muudetud ja see on avaldatud EÜT C 258, 9.9.2000, lk 5.

--------------------------------------------------